ട്രന്റ് ബ്രിഡ്ജില് മുന്തൂക്കം ഇന്ത്യക്ക്, പക്ഷേ, ഇംഗ്ലണ്ടിനെ ഒരാള് രക്ഷിക്കുമെന്ന് ലക്ഷ്മണ് ട്രന്റ് ബ്രിഡ്ജ് ടെസ്റ്റില് ഇന്ത്യക്ക് മുന്തൂക്കമുണ്ടെന്നും എന്നാല് ഒരു താരത്തിന് ഇംഗ്ലണ്ടിനെ രക്ഷിക്കാന് കഴിയുമെന്നും മുന് ഇന്ത്യന് ബാറ്റ്സ്മാന് വിവിഎസ് ലക്ഷ്മണ്. അഞ്ച് ടെസ്റ്റുകളുടെ പരമ്ബരയിലെ ആദ്യ മുഖാമുഖത്തില് ഇന്ത്യ പിടിമുറുക്കുന്ന സാഹചര്യത്തിലാണ് ലക്ഷ്മണിന്റെ വിലയിരുത്തല്. ഒന്നാം ഇന്നിംഗ്സില് വെറും 183 റണ്സിന് പുറത്തായതാണ് ആതിഥേയ ടീമിന് തിരിച്ചടിയായത്. തീര്ച്ചയായും ഇന്ത്യയാണ് ഡ്രൈവിംഗ് സീറ്റില്. അതിലൊരു സംശയവുമില്ല. 95 എന്ന മികച്ച ലീഡ് നേടിയെന്നതാണ് അതിനു കാരണം. എന്നാല് ഇനിയുള്ള വിക്കറ്റുകള് ഇന്ത്യ വീഴ്ത്തുന്നതിന് അനുസരിച്ചിരിക്കും മത്സരഫലം. കഴിയുന്നത്ര വേഗം ജോ റൂട്ടിനെ ക്രീസിലെത്തിക്കണം. ഈ ടെസ്റ്റില് ഇംഗ്ലണ്ടിനെ രക്ഷിക്കാന് കഴിയുന്ന ഒരേയൊരാള് റൂട്ടാണ് ലക്ഷ്മണ് പറഞ്ഞു. ഒന്നാം ഇന്നിംഗ്സില് റൂട്ട് മാത്രമേ ഷോട്ടുകളില് നിയന്ത്രണം പുലര്ത്തിയുള്ളൂ മറ്റ് ഇംഗ്ലീഷ് ബാറ്റ്സ്മാന്മാര് സ്വിംഗ് ചെയ്ത പന്തുകള്ക്ക് മുന്നില് പരുങ്ങി. ഇന്ത്യക്ക് നിലവാരമുള്ള നാല് പേസര്മാരുണ്ട.് അവരെല്ലാം നല്ല ഫോമിലാണെന്നും തോന്നുന്നു. ഇംഗ്ലീഷ് ബാറ്റസ്മാന്മാര് ദുര്ബലരെപോലെ കാണപ്പെട്ടു. അതിനാല് റൂട്ടിനെ വീഴ്ത്തിയാല് ഇംഗ്ലണ്ടിന്റെ അടിതെറ്റുമെന്നും ലക്ഷ്മണ് പറഞ്ഞു.